Alpes Maritimae

Alpes Maritimae (Alpes Maritimæ) var en romersk provins, og sammen med Alpes Poenninæ og Alpes Cottiæ var den en av tre provinser som lå innklemt mellom dagens Frankrike og Italia. Se artikkel om området De maritime Alpene.

Historie 
Provinsen ble grunnlagt i 14 f.Kr. av den romerske herskeren Augustus etter at de liguriske stammene var blitt nedkjempet. Den første hovedstaden i provinsen var Cemenelum, dagens Cimiez i nærheten av Nice i sørlige Frankrike. Provinsens hovedmål var å beskytte kystveien fra Roma og til Gallia. Provinsen ble ledet av en prefekt, og senere av en prokurator.

I 297 ble provinsen utvidet i nord og nordvest så langt som til elven Durance og til fjellovergangen Col de Montgenèvre, en rute mellom Roma og Gallia. Hovedstaden ble deretter overført til Civitas Ebrodunensium, dagens Embrun.

Litteratur 
 Graßl, Herbert (Salzburg): «Alpes Maritimae», Brill’s New Pauly. Antiquity red. av Cancik, Hubert & , Schneider, Helmuth. Brill Online, 2013

Eksterne lenker 
 Musee d'Archeologie de Nice - Site de Cemenelum
 Sites and Museums in Roman Gaul: Nice-Cimiez

Romerske provinser
Frankrikes geografi